CELEX: 62011CN0235
Language: et
Date: 2011-05-17 00:00:00
Title: Kohtuasi C-235/11 P: Evropaïki Dynamiki — Proigmena Systimata Tilepikoinonion Pliroforikis kai Tilematikis AE 17. mail 2011 esitatud apellatsioonkaebus Üldkohtu 3. märtsi 2011 . aasta otsuse peale kohtuasjas T-589/08: Evropaïki Dynamiki versus komisjon

16.7.2011   
            
            
               ET
            
            
               Euroopa Liidu Teataja
            
            
               C 211/17
            
         Evropaïki Dynamiki — Proigmena Systimata Tilepikoinonion Pliroforikis kai Tilematikis AE 17. mail 2011 esitatud apellatsioonkaebus Üldkohtu 3. märtsi 2011. aasta otsuse peale kohtuasjas T-589/08: Evropaïki Dynamiki versus komisjon
   (Kohtuasi C-235/11 P)
   2011/C 211/34
   Kohtumenetluse keel: inglise
   
      Pooled
   
   
      Apellant: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (esindajad: Δικηγόροι N. Korogiannakis, M. Dermitzakis)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               Tühistada Üldkohtu otsus;
            
         
               —
            
            
               tühistada komisjoni otsus (DG ENVI), millega lükati tagasi pakkumused, mis hageja oli esitanud avatud pakkumismenetluse DG ENV.C2/FRA/2008/0017 „Saastekvootidega kauplemise süsteemiga seotud raamleping — CITL/CR” (2008/S 72 096229) kolmes osas, ja millega otsustati sõlmida lepingud teise pakkujaga;
            
         
               —
            
            
               saata asi tagasi Üldkohtusse, et viimane analüüsiks mõlema pakkumismenetluse osaga seotud kõiki küsimusi, sealhulgas kahjunõuet, mida Üldkohus veel arutanud ei ole;
            
         
               —
            
            
               mõista komisjonilt välja apellandi õigusabi kulud ja muud kulud, sealhulgas esimese astme menetlusega seotud kulud, isegi kui käesolev apellatsioonkaebus rahuldamata jäetakse, ja käesoleva apellatsioonmenetlusega seotud kulud, kui kaebus rahuldatakse.
            
         
      Väited ja peamised argumendid
   
   Apellant leiab, et vaidlustatud otsus tuleks tühistada järgmistel põhjustel:
   
               —
            
            
               ilmne hindamisviga ja ebapiisav põhjendus;
            
         
               —
            
            
               Üldkohus on lepinguosalise põhjendamiskohustuse hindamisel valesti tõlgendanud finantsmääruse (1) artikli 100 lõiget 2 ja rakenduseeskirjade (2) artiklit 149,
            
         
               —
            
            
               Üldkohus on rikkunud õigusnormi, kui jättis arvestamata apellandi põhjendused võrdse kohtlemise põhimõtte rikkumise kohta.
            
         
      (1)  EÜT L 248, lk 1; ELT eriväljaanne 01/04, lk 74.
   
      (2)  EÜT L 357, lk 1.